
Anexa nr. 1 la Decizia IES-DEC nr. ___ / __________

Anunțul de lansare 
a programului prioritar de finanțare nerambursabilă cu caracter multianual Repere în cultură 2026-2027


[bookmark: _heading=h.9q2dbgo6nmc]Capitolul 1.  Cadru general

1.1. Centrul de Proiecte al Municipiului Timișoara derulează în perioada 2026-2027, în conformitate cu prevederile OG 51/1998, programul Repere în cultură, prin care acordă finanțări nerambursabile din sume de la bugetul local al Municipiului Timișoara.

1.2. Prezentul anunț stabilește elementele specifice privind acordarea de finanțări nerambursabile prin programul prioritar cu caracter multianual Repere în cultură derulat de Centrul de Proiecte al Municipiului Timișoara în perioada 2026-2207, iar prevederile acestuia se completează cu cele din Ghidul solicitantului (Anexa nr. 2 la Decizia IES-DEC nr. ___ / __________).


[bookmark: _heading=h.ffwcjl6xdpyl]Capitolul 2.  Scopul și obiectivele programului de finanțare

2.1. Scop
Programul prioritar de finanțare multianuală Repere în cultură susține proiecte culturale reprezentative pentru oraș, care contribuie la creșterea vitalității culturale a orașului și la afirmarea culturii ca vector de dezvoltare a comunității locale.

2.2. Obiective
2.2.1. Susținerea excelenței artistice și a originalității, inclusiv prin încurajarea fuziunii formelor artistice tradiționale cu exprimări noi, inovatoare sau experimentale și prin punerea în valoare a resurselor locale[footnoteRef:0] [0:  Punerea în valoare a resurselor locale se va înțelege în sens larg - de la organizarea, în principal, de evenimente în plan local, la implicarea publicului și a unor artiști, operatori culturali și profesioniști din plan local ca beneficiari direcți ai unor proiecte care, prin excepție, se pot desfășura și în afara orașului. ] 


2.2.2. Susținerea proiectelor importante, reprezentativitate și cu o valoare culturală/artistică mare pentru oraș, prin impact dovedit în timp privind creșterea și diversificarea publicului și care propun, în continuare, atragerea unui public numeros[footnoteRef:1] din plan local, național și internațional; [1:  Fără a indica un reper numeric exact al „publicului numeros”, se va urmări raportul între finanțarea nerambursabilă solicitată și estimarea numărului de participanți la evenimentele propuse, în spiritul ideii de acces cât mai larg al diverselor categorii de public la acestea, în detrimentul, de pildă, al unor acțiuni care au ca țintă o anumită categorie de public sau care aprofundează experiența artistică pentru un public redus numeric. Se va avea, de asemenea, în vedere, evoluția în timp a proiectului cultural din perspectiva participării publicului.] 


2.2.3. Susținerea proiectelor culturale cu impact dovedit în timp privind promovarea Timișoarei în plan național și internațional și care contribuie, în continuare, la dezvoltarea economiei locale, fapt care le dovedește durabilitatea impactului cultural, economic și social, după caz.


[bookmark: _heading=h.722q2uu644o6]Capitolul 3.  Cine poate aplica

3.1. Programul de finanțare se adresează persoanelor fizice autorizate, întreprinderilor individuale/familiale, societăților comerciale sau persoanelor juridice de drept privat ori public, cu excepția persoanelor juridice de drept public aflate în subordinea Consiliului Local al Municipiului Timișoara. Pentru totalitatea condițiilor de eligibilitate vă rugăm să parcurgeți Capitolul 4. Eligibilitate din Ghidul solicitantului.


[bookmark: _heading=h.8zoyh65sgg31]Capitolul 4.  Ce proiecte culturale pot fi finanțate

4.1. Pentru a putea beneficia de finanțare, un proiect va îndeplini, cumulativ, următoarele cerințe (verificate prin Anexa 10 – Grila de verificare a îndeplinirii condițiilor de participare la selecție): 
· se desfășoară pe parcursul anilor bugetari 2026-2027[footnoteRef:2];  [2:  An bugetar – anul financiar pentru care se aprobă bugetul; anul bugetar este anul calendaristic care începe la data de 1 ianuarie şi se încheie la data de 31 decembrie.] 

· activitățile specifice (adresate beneficiarilor direcți ai proiectului cultural), indiferent de sursa de finanțare a acestora, și evenimentele cu public propuse prin proiect se derulează în Municipiul Timișoara. Prin excepție, se pot derula în plan național sau internațional doar acele activități specifice și evenimente care sunt dezvoltate de operatori culturali din plan local și care implică public, artiști și profesioniști din plan local ca beneficiari direcți, astfel încât efectele și rezultatele să fie resimțite în plan local.
· răspunde scopului programului prioritar de finanțare;
· implică minimum 3 parteneri, dintre care un partener internațional, iar solicitantul sau cel puțin un partener este activ în plan local (își desfășoară activitatea în Municipiul Timișoara);
· propune cel puțin o activitate cu public[footnoteRef:3] în cadrul evenimentului Ziua Timișoarei (RO) | Timișoara City Celebration (EN) din anii în care se derulează proiectul finanțat. [3:  Exemple: performance, atelier, tur ghidat, dezbatere etc.] 



[bookmark: _heading=h.syxzq582v4kc]Capitolul 5.  Buget și caracteristici
[bookmark: _heading=h.6asq65xqnjgi]
5.1. [bookmark: _heading=h.d8jnd2feq3gn]Buget total estimat pentru perioada 2026-2027: 8.405.669 lei[footnoteRef:4], din care: [4:  Suma de 8.400.000 lei reprezintă diferența între sumele alocate conform HCL 275/25.06.2024 și sumele contractate de cele 10 proiecte selectate în urma apelului de finanțare din anul 2024.] 

· Buget alocat în 2026: 3.450.000 lei;
· Buget alocat în 2027: 3.450.000 lei;
· Fond de contestații: 1.505.699 lei din care plafonul maxim al finanțării nerambursabile solicitate pentru un an este 1.000.000 lei).
5.2. [bookmark: _heading=h.qzp7hlfusvkx]Valoarea maximă a finanțării nerambursabile care poate fi solicitată per proiect cultural pentru perioada 2026-2027 este de 1.500.000 lei, ​iar plafonul maxim al finanțării nerambursabile solicitate pentru un an este de 1.000.000 lei.

5.3. [bookmark: _heading=h.rv8dxbtkqzu5]Finanțarea nerambursabilă se acordă în baza unui acord-cadrul de finanțare multianuală, în baza căruia se vor semna contracte subsecvente anuale. Acordul-cadru și primul contract subsecvent se vor semna în 2026, după votarea bugetului local pe anul 2026, urmând ca cel de-al doilea contract subsecvent să se semneze:
· ulterior verificării progresului activităților și a eligibilității cheltuielilor efectuate de beneficiar în baza contractului subsecvent anterior;
· după votarea bugetului local pe anul 2027.

5.4. [bookmark: _heading=h.ip62yqyr1i74]Tranșe: 
· Tranșa 1: max. 80 %
· Tranșa 2: max. 20 %

5.5. [bookmark: _heading=h.p62eigpdoat4]Beneficiarul va identifica și atrage surse complementare de finanțare în următoarele procente (calculate din valoarea totală a bugetului proiectului, adică bugetul care include finanțarea nerambursabilă solicitată și sursele complementare de finanțare) în valoare de minimum 10%[footnoteRef:5].  [5:  Dintre care cel puțin jumătate trebuie să provină din alte surse decât venituri din activități de voluntariat, cuantificabile prin raportare la valoarea salariului de bază minim brut garantat în plată pentru fiecare contract de voluntariat.] 

[bookmark: _heading=h.7awyo47dcrya]
5.6. [bookmark: _heading=h.ysc0vqhkusdc]Sursele complementare de finanțare se vor asigura proporțional, în raport cu bugetul fiecărui an de desfășurare a proiectului.

5.7. [bookmark: _heading=h.cwmk645e5aco]Sursele complementare de finanțare pentru proiect nu pot proveni dintr-un alt proiect finanțat prin contract de finanțare nerambursabilă cu Centrul de Proiecte al Municipiului Timișoara.

5.8. [bookmark: _heading=h.h0wcau2gpb6d]Cumulativ, un solicitant/beneficiar:
· poate depune o singură cerere de finanțare în cadrul acestui program de finanțare;
· poate contracta maximum două finanțări nerambursabile în cadrul programelor de finanțare derulate de Centrul de Proiecte în anul 2026, respectiv în anul 2027, pentru proiecte culturale diferite, cu condiția ca respectivele proiecte să aibă scop, obiective și durată clar/evident diferite, enunțate distinct și fără echivoc;
· nu poate avea în derulare, pe aceeași perioadă, mai mult de un acord-cadru de finanțare multianuală încheiat cu Centrul de Proiecte.




[bookmark: _heading=h.dz1j4pr3w4tp]Capitolul 6.  Calendar

	Perioadă
	Activitate

	14 zile calendaristice

	Înscrierea propunerilor preliminare de proiect

	8 zile calendaristice

	Analiza propunerilor preliminare de proiect și transmiterea de solicitări și recomandări de către comisia de evaluare, precum și organizarea, la nevoie, a unei întâlniri în format fizic sau online pentru discutarea recomandărilor.

	2 zile lucrătoare

	Publicarea rezultatelor etapei preliminare de selecție și invitarea solicitanților selectați de a depune cereri de finanțare.

	3 zile lucrătoare

	Primirea și înregistrarea contestațiilor privind etapa preliminară.

	3 zile lucrătoare

	Soluționarea contestațiilor privind etapa preliminară.

	1 zi lucrătoare

	Publicarea rezultatelor după soluționarea contestațiilor privind etapa preliminară.

	28 zile calendaristice, ora 16:00
	Înscrierea proiectelor culturale, în forma dezvoltată, pornind de la propunerea preliminară agreată împreună cu comisia de evaluare. 

	7 zile lucrătoare
15 - 21 ian 2026
	Etapa 1: Verificarea îndeplinirii condițiilor de participare la selecție și a conformității administrative.

	1 zi lucrătoare
	Publicarea rezultatelor etapei 1.

	3 zile lucrătoare
	Primirea și înregistrarea contestațiilor privind etapa 1.

	3 zile lucrătoare
	Soluționarea contestațiilor privind etapa 1.

	1 zi lucrătoare
	Publicarea rezultatelor după soluționarea contestațiilor privind etapa 1.

	8 zile lucrătoare
	Etapa 2: Evaluarea și selecția finală a proiectelor culturale

	1 zi lucrătoare
	Decizia directorului Centrului de Proiecte al Municipiului Timișoara privind constatarea rezultatelor etapei 2.
Publicarea rezultatelor etapei 2.

	începând cu următoarea zi lucrătoare după publicarea rezultatelor etapei 2

	Trimiterea documentelor necesare contractării pentru proiectele declarate câștigătoare în urma publicării rezultatelor etapei 2.
Semnarea contractelor de finanțare pentru proiectele declarate câștigătoare în urma publicării rezultatelor etapei 2.
Atenție! Pentru fiecare an din intervalul 2026-2027 în care proiectul cultural are prevăzute activități, cheltuielile pentru care se solicită finanțare vor fi efectuate între data semnării contractului subsecvent anual și data finalizării ultimei activități specifice adresate publicului beneficiar, aferente contractului subsecvent anual.

	3 zile lucrătoare
	Primirea și înregistrarea contestațiilor privind etapa 2.

	5 zile lucrătoare
	Soluționarea contestațiilor privind etapa 2.

	1 zi lucrătoare
	Decizia directorului Centrului de Proiecte al Municipiului Timișoara privind constatarea rezultatelor după soluționarea contestațiilor privind etapa 2.
Publicarea rezultatelor după soluționarea contestațiilor privind etapa 2.

	începând cu următoarea zi lucrătoare după publicarea rezultatelor după soluționarea contestațiilor privind etapa 2
	Trimiterea documentelor necesare contractării pentru proiectele declarate câștigătoare în urma publicării rezultatelor după soluționarea contestațiilor privind etapa 2.
Semnarea contractelor de finanțare pentru proiectele declarate câștigătoare în urma publicării rezultatelor după soluționarea contestațiilor privind etapa 2. 
Atenție! Pentru fiecare an din intervalul 2026-2027 în care proiectul cultural are prevăzute activități, cheltuielile pentru care se solicită finanțare vor fi efectuate între data semnării contractului subsecvent anual și data finalizării ultimei activități specifice adresate publicului beneficiar, aferente contractului subsecvent anual.

	14 zile înainte de data limită pentru depunerea decontului final

	Data limită pentru depunerea notificărilor de modificare a bugetului.

	16 noiembrie 2026
	Data limită pentru depunerea decontului aferent contractului subsecvent încheiat pentru anul 2026.

	15 noiembrie 2027
	Data limită pentru depunerea decontului final aferent contractului subsecvent încheiat pentru anul 2027.



[bookmark: _heading=h.bw9wmeufxfji]Capitolul 7.  Evaluare 

7.1. Procesul de evaluare

7.1.1. O serie de cerințe de verificare administrativă și strategică, descrise în Anexa 10 - Grila de verificare a îndeplinirii condițiilor de participare la selecție, relevante pentru specificul programului Repere în cultură 2026-2027, constituie condiții obligatorii pentru ca un proiect să intre în etapa de evaluare. Verificarea acestor condiții se face de către secretariatul tehnic, constituit la nivelul autorității finanțatoare pentru programul prioritar de finanțare Repere în cultură.

7.1.2. Selecția proiectelor culturale se realizează de către comisii cu un număr impar de membri, alcătuite din reprezentanți ai autorității finanțatoare cu experiență și/sau responsabilități privind sectorul cultural și/sau din specialiști cu o experiență de cel puțin 5 ani în domeniul cultural.

7.1.3. Stabilirea numărului de membri ai comisiilor de evaluare și soluționare a contestațiilor și numirea acestora se fac prin decizia directorului Centrului, la propunerea compartimentului de specialitate.

7.1.4. Activitatea evaluatorilor constă în evaluarea cererilor de finanțare preliminare și a cererilor de finanțare dezvoltate și ierarhizarea acestora pe baza punctajelor obținute, calculate prin media aritmetică a punctajelor acordate de fiecare membru al comisiei, conform criteriilor stabilite în prezentul anunț. 

7.1.5. Solicitanții au dreptul să formuleze contestații asupra modului de respectare a procedurii privind organizarea și desfășurarea etapei de evaluare și selecție, conform calendarului.

7.1.6. În vederea elaborării contestaţiei, pot fi solicitate grilele de verificare a eligibilității solicitantului și proiectului, precum și grilele de evaluare, inclusiv grilele de evaluare a cererilor de evaluare preliminare, care vor fi puse la dispoziţie de către secretariatul autorității finanțatoare în format electronic. 

7.1.7. Depunerea contestației nu este condiționată de solicitarea grilelor.

7.1.8. Contestațiile se vor transmite electronic, la adresa de e-mail proiecte@centruldeproiecte.ro.

7.1.9. Atenție! Fondul de contestații poate fi accesat doar de către solicitanții care depun o contestație, în urma publicării rezultatelor privind etapa 2.

7.1.10. Fondul de contestații este accesat în ordinea punctajelor acordate după reevaluare.

7.1.11. Proiectele pentru care se depun contestații sunt reevaluate de către o comisie de soluționare a contestațiilor constituită din alți membri decât cei care au făcut parte din comisia de selecție.

7.1.12. Proiectele sunt selecționate pentru finanțare în limita bugetului și caracteristicilor menționate la capitolul 5. Buget și caracteristici din prezentul anunț.

7.1.13. Vor fi selectate pentru finanțare nerambursabilă propunerile care, cumulativ:
· în faza preliminară:
· obțin un punctaj de minimum 80 de puncte, din punctajul maxim de 100 de puncte,
· obțin un punctaj de minimum 10 puncte la criteriul 1-5
· în etapa 2:
· obțin un punctaj de minimum 80 de puncte, din punctajul maxim de 100 de puncte,
· obțin un punctaj de minimum 10 puncte la fiecare din criteriile 4 și 6, respectiv minimum 5 pentru criteriul 1, 2, 3, 5, 7 și 8.

7.1.14. Dacă după centralizarea rezultatelor etapei 2 bugetul alocat nu este epuizat, atunci sumele rămase se adaugă la fondul de contestații.

7.1.15. Atât comisia de evaluare, cât și comisia de soluționare a contestațiilor pot  propune diminuarea corespunzătoare a sumelor solicitate per proiect cultural în acele situații în care consideră că unele cheltuieli nu sunt adecvate, oportune, echilibrate, bine fundamentate și/sau realiste și în concordanță cu prețurile pieței.

7.1.16. Totalitatea pașilor și condițiilor privind procesul de evaluare se regăsesc în Ghidul solicitantului (Anexa nr. 2 la Decizia IES-DEC nr. ____ / ___________ ), la Capitolul 9 - Procesul de evaluare și selecție).
	7.2. 1. Criterii de evaluare propunere preliminară
	Punctaj maxim

	1. Relevanța pentru scopul programului de finanțare 
Atenție! Pentru a putea fi selectat, proiectul va întruni minimum 10 puncte la acest criteriu. 
	20

	2. Originalitatea proiectului cultural, respectiv modul de punere în valoare a resurselor locale și parteneriatele avute în vedere
Solicitantul va identifica și argumenta în cererea de finanțare preliminară originalitatea proiectului cultural prin specificarea elementelor noi față de edițiile anterioare sau a conceptului nou abordat, modul în care resursele locale sunt puse în valoare în sens larg și relevanța implicării partenerilor în proiect.
Atenție! Pentru a putea fi selectat, proiectul va întruni minimum 10 puncte la acest criteriu. 
	20

	3. Impactul cultural, economic și social dovedit în timp al proiectului prin proiectele și activitățile desfășurate până în prezent
Solicitantul va argumenta contribuția sa sau a consorțiului de parteneri la stimularea creativității locale, îmbogățirea experiențelor culturale și a cunoașterii, aprecierea diversității culturale, sentimentul de apartenență la identitatea culturală locală, creșterea calității vieții, a nivelului de coeziune socială și creșterea capacității sectorului cultural și turistic și a economiei locale.
Atenție! Pentru a putea fi selectat, proiectul va întruni minimum 10 puncte la acest criteriu. 
	20

	4. Contribuția la promovarea Timișoarei în plan național și internațional
Atenție! Pentru a putea fi selectat, proiectul va întruni minimum 10 puncte la acest criteriu.
	20

	5. Fezabilitatea versiunii preliminare a bugetului, care cuprinde principalele categorii bugetare. 
Atenție! Pentru a putea fi selectat, proiectul va întruni minimum 10 puncte la acest criteriu.
	20

	Total
	100



	7. 2.2. Criterii de evaluare cerere de finanțare dezvoltată
	Punctaj maxim

	1. Excelența artistică și originalitatea proiectului cultural, respectiv modul de punere în valoare a resurselor locale
Solicitantul va identifica și argumenta în cererea de finanțare dezvoltată elementele care conferă excelență artistică și originalitate proiectului cultural (la nivel de concept, tematică, abordare, artiști locali, naționali și internaționali implicați, resurse de patrimoniu cultural local etc.), parteneriatele avute în vedere (fără declarații formale) precum și modul în care resursele locale sunt puse în valoare în sens larg.
Atenție! Pentru a putea fi selectat, proiectul va întruni minimum 5 puncte la acest criteriu. 
	10

	2. Sustenabilitatea și durabilitatea impactului proiectului
Solicitantul va argumenta contribuția proiectului la stimularea creativității locale, îmbogățirea experiențelor culturale și a cunoașterii, aprecierea diversității culturale, sentimentul de apartenență la identitatea culturală locală, creșterea calității vieții, a nivelului de coeziune socială și creșterea capacității sectorului cultural și turistic și a economiei locale.
Atenție! Pentru a putea fi selectat, proiectul va întruni minimum 5 puncte la acest criteriu. 
	10

	3. Contribuția la interesul cultural al comunității: facilitarea accesului la cultură, atragerea și dezvoltarea publicului;
Atenție! Pentru a putea fi selectat, proiectul va întruni minimum 5 puncte la acest criteriu.
	10

	4. Proiectul este coerent, clar și elocvent la nivel de concept, prezentare și argumentare și prin intercorelarea logică și fezabilă dintre obiective, activități, rezultate, calendar și resurse alocate.
Atenție! Pentru a putea fi selectat, proiectul va întruni minimum 10 puncte la acest criteriu. 
	20

	5. Solicitantul și partenerii prezintă capacitate organizațională și managerială relevante, iar echipa de proiect are competențe, expertiză și experiență necesară pentru implementarea cu succes a proiectului. Proiectul propune cooperări, colaborări și/sau coproducții locale, regionale, naționale și/sau internaționale.
Atenție! Pentru a putea fi selectat, proiectul va întruni minimum 5 puncte la acest criteriu. 
	10

	6. Bugetul este adecvat, oportun, echilibrat, bine fundamentat și explicitat și urmărește eficiența alocării resurselor, costurile cuprinse în buget fiind realiste, aferente activităților proiectului și sunt în concordanță cu prețurile pieței. 
Atenție! Pentru a putea fi selectat, proiectul va întruni minimum 10 puncte la acest criteriu.
	20

	7. Planul de comunicare și promovare 
Acesta precizează grupurile țintă și metodele de abordare, canale de comunicare și materiale promoționale adecvate pentru categoriile de participanți vizați, precum și activități de diseminare a rezultatelor și produselor proiectului. Proiectul are alocate resursele umane necesare și include costuri oportune și suficiente în cadrul bugetului. Promovarea proiectului are potențialul de a contribui la dezvoltarea sectorului turistic și a economiei locale.
Atenție! Pentru a putea fi selectat, proiectul va întruni minimum 5 puncte la acest criteriu. 
	10

	8. Monitorizare și evaluare
Proiectul beneficiază de un plan de monitorizare și evaluare a rezultatelor și impactului proiectului; sunt precizate metode și instrumente adecvate de colectare a datelor.
Atenție! Pentru a putea fi selectat, proiectul va întruni minimum 5 puncte la acest criteriu. 
	10

	Total
	100





[bookmark: _heading=h.olpbmrspyzik]Capitolul 8.  Informații suplimentare

8.1. Toate informațiile și documentele aferente programului de finanțare se comunică public pe website-ul centruldeproiecte.ro/finantari/repere-in-cultura-2026-2027. 

8.2. Comunicarea oficială cu Centrul de Proiecte al Municipiului Timișoara privind derularea programului finanțare Repere în cultură 2026-2027 se realizează prin intermediul adresei de e-mail proiecte@centruldeproiecte.ro.  

